CELEX: 52020DP0339
Language: bg
Date: 2020-12-15 00:00:00
Title: Решение на Европейския парламент от 15 декември 2020 г. относно предложението за назначаване на Марек Опиола за член на Сметната палата (C9-0350/2020 — 2020/0806(NLE))

29.10.2021   
            
            
               BG
            
            
               Официален вестник на Европейския съюз
            
            
               C 445/214
            
         
      P9_TA(2020)0339
      Назначаване на член на Сметната палата — кандидат от Полша
      Решение на Европейския парламент от 15 декември 2020 г. относно предложението за назначаване на Марек Опиола за член на Сметната палата (C9-0350/2020 — 2020/0806(NLE))
      (Консултация)
      (2021/C 445/27)
      
         Европейският парламент,
      
                  —
               
               
                  като взе предвид член 286, параграф 2 от Договора за функционирането на Европейския съюз, съгласно който Съветът се е консултирал с него (C9-0350/2020),
               
            
                  —
               
               
                  като взе предвид член 129 от своя Правилник за дейността,
               
            
                  —
               
               
                  като взе предвид доклада на комисията по бюджетен контрол (A9-0249/2020),
               
            
                  А.
               
               
                  като има предвид, че с писмо от 5 ноември 2020 г. Съветът се е консултирал с Европейския парламент относно назначаването на Марек Опиола за член на Европейската сметна палата;
               
            
                  Б.
               
               
                  като има предвид, че комисията по бюджетен контрол направи оценка на квалификацията на предложения кандидат, по-специално по отношение на условията, посочени в член 286, параграф 1 от Договора за функционирането на Европейския съюз;
               
            
                  В.
               
               
                  като има предвид, че впоследствие, на 7 декември 2020 г., комисията проведе изслушване на кандидата, по време на което той направи встъпително изявление, а след това отговори на въпросите, зададени от членовете на комисията;
               
            
               
                  1.
               
               
                  изказва отрицателно становище относно предложението на Съвета за назначаване на Марек Опиола за член на Сметната палата и призовава Съвета да оттегли предложението си и да представи ново пред Парламента;
               
            
               
                  2.
               
               
                  възлага на своя председател да предаде настоящото решение на Съвета и за сведение, на Сметната палата, както и на другите институции на Европейския съюз и на институциите на държавите членки за одит.